Okresná prokuratúra Nitra 
Damborského 1, 949 99 Nitra 1,

Sp. zn. : 2 Pv 287/14/4403	Nitra, 3.12.2014
EEČ : 2-32-317-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
stíhaného uznesením povereného príslušníka Obvodného oddelenia Policajného zboru XXXXX sp. zn. ORP-757/NR-NR-2014 zo dňa 22.05.2014 za prečin krádeže podľa § 212 odsek 1 Trestného zákona spolupáchateľstvom podľa § 20 Trestného zákona na skutkovom základe, že:

dňa 22.07.2013 v čase približne o 16:30 hod. v Rakúsku v priestoroch pobočky firmy XXXXX v SCS Multiplex, 2531 Wiener Neudorf, sa spolu so svojím bratom XXXXX, pokúsil odcudziť 2 mobilné telefóny značky SAMSUNG, typ Galaxy S4 tým spôsobom, že XXXXX v oddelení mobilných telefónov vyhľadal 3 kusy mobilných telefónov, ktoré v originálnom obale vybral z regálu a preniesol ich do oddelenia softvéru, kde čakal XXXXX, ktorý na znamenie XXXXX zobral 2 kusy mobilných telefónov a vložil si ich do závesnej tašky, následne prešiel do časti Saturnu, ktorá nie je monitorovaná a ukryl oba mobilné telefóny do pripravených fóliových vreciek a zasunul si ich za pás nohavíc, potom XXXXX opustil obchodnú prevádzku Saturnu cez úsek pokladne, bez toho, že by niečo zaplatil, XXXXX krátko na to opustil obchod tiež cez úsek pokladne, pričom tam zaplatil iba  jedno balenie svetelných tyčiniek „Glow Sticks“, XXXXX bezprostredne po opustení obchodných priestorov firmy XXXXX zadržal asistent detektíva Werner Rumpler, pričom konaním Štefana a XXXXX bola spôsobená odcudzením 2 mobilných telefónov SAMSUNG Galaxy S4 poškodenej spoločnosti XXXXX Electro - HandelsgesmbH, 2351, Wiener Neudorf, SCS Multiplex škoda vo výške 1.158,-€, ktoré jej však bezprostredne po skutku boli vrátené v nepoškodenom stave,

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.

Odôvodnenie:
	Na základe obsahu vyšetrovacieho spisu prokuratúry Wiener Neustadt sp. zn. 10St 211/13t, XXXXX, v trestnej veci Miroslava a XXXXX vo veci zločinu pokusu o krádež za účelom zárobku podľa § 15, § 127, § 130 Trestného zákona Rakúskej republiky, predovšetkým na podklade všetkých realizovaných procesných úkonov a zabezpečených dôkazov rakúskymi orgánmi a po prevzatí trestného konania Generálnou prokuratúrou Slovenskej republiky dňa 11.03.2014 podľa § 528 odsek 1 Trestného poriadku, bolo dňa 22.05.2014 vydané povereným príslušníkom Obvodného oddelenia Policajného zboru XXXXX uznesenie o začatí trestného stíhania a vznesení obvinenia XXXXX pre prečin krádeže v štádiu pokusu spolupáchateľstvom podľa § 14 odsek 1 a § 212 odsek 1 Trestného zákona k § 20 Trestného zákona na skutkovom základe uvedenom vo výrokovej časti tohto uznesenia. Dňľa 25.07.2014 bol skutok prekvalifikovaný na prečin krádeže krádeže podľa § 212 odsek 1 Trestného zákona spolupáchateľstvom podľa § 20 Trestného zákona.

          V priebehu prípravného konania po prevzatí trestného konania vedeného v Rakúskej republike Generálnou prokuratúrou Slovenskej republiky sa obvinený XXXXX k spáchaniu skutku priznal v plnom rozsahu, pričom uviedol, že sa stal tak, ako mu je kladené za vinu. Jeho brat Miro mal v úmysle ukradnúť telefóny zo Saturnu, pričom ho požiadal, aby dával pozor, či ho niekto nesleduje. Potom ho požiadal, aby zobral dva telefóny zn. Smartfón Samsung S4 a preložil ich do iných regálov, čo aj urobil a odišiel von z predajne. Približne po 10 minútach sa brat vybral k ukrytým telefónom, vybral ich z ochrannej krabice a pravdepodobne ukryl. Po chvíli mu napísal správu, že ho chytila bezpečnostná služba a privolali na neho políciu. Na záver obvinený  uviedol, že svoj skutok ľutuje a obdobného konania sa viac nedopustí. 

	V prípravnom konaní bol tiež vypočutý XXXXX, ktorý však využil svoje právo a odmietol vzhľadom na príbuzenský vzťah k obvinenému vo veci vypovedať. 

	Okrem priznania samotného obvineného jeho vinu preukazuje dôkazný podklad obsiahnutý vo vyšetrovacom spise prokuratúry Wiener Neustadt sp. zn. 10St 211/13t v trestnej veci Miroslava a XXXXX vo veci zločinu pokusu o krádež za účelom zárobku podľa § 15, § 127, § 130 Trestného zákona Rakúskej republiky. Všetky vykonané vyšetrovacie úkony na území Rakúskej republiky v danej veci i zabezpečené dôkazy majú rovnakú platnosť na území Slovenskej republiky v zmysle § 528 odsek 3 Trestného poriadku. Spáchanie skutku obvineným preukazujú najmä listinné podklady, predovšetkým zápisnica o výsluchu obvineného XXXXX, zápisnica o výsluchu svedka Wernera Rumplera, nariadenie na zatknutie XXXXX, listiny k odcudzeným telefónom, zápisnice o prehliadke - zaistení vecí, zápisnice o zadržaní, úradný záznam zo šetrenia, záverečné správy o prípade, prepis videozáznamu,  opatrenie - rozdelenie konania proti XXXXX a spol., fotodokumentácia vyhotovená z videozáznamu, osobný list XXXXX, informácie z pátrania po osobe XXXXX, lustrácia ohľadom XXXXX, potvrdenie o odovzdaní telefónov poškodenému, správy k prípadu Policajného inšpektorátu Wiener Neudorf a ostatný listinný materiál. 

	Po vykonanom skrátenom vyšetrovaní predložil poverený príslušník Obvodného oddelenia Policajného zboru XXXXX vyšetrovací spis sp. zn. ORP-757/NR-NR-2014 prokurátorovi spolu s návrhom na konečné opatrenie dňa 25.11.2014. 
 
	Vyššie uvedeným vykonaným dokazovaním bolo dostatočne preukázané, že obvinený XXXXX spáchal trestný čin krádeže spolupáchateľstvom podľa § 212 odsek 1 Trestného zákona k § 20 Trestného zákona na tom skutkovom základe ako je uvedený vo výrokovej časti tohto rozhodnutia. 
	
	Prerčinu krádeže podľa § 212 odsek 1 Trestného zákona sa dopustí ten, ktor si prisvojí cudziu vec tým, že sa jej zmocní a spôsobí tak škodu malú.

           Podľa § 125 odsek 1 prvá a druhá veta Trestného zákona, škodou malou sa rozumie škoda prevyšujúca sumu 266 Eur. 

	Podľa § 20 Trestného zákona, ak bol trestný čin spáchaný spoločným konaním dvoch alebo viacerých páchateľov (spolupáchatelia), zodpovedá každý z nich, ako keby trestný čin spáchal sám.  

	V rámci dokazovania v prípravnom konaní bolo zistené, že obvinený XXXXX bol odsúdený rozsudkom Okresného súdu XXXXX sp. zn. 4T/83/2013 z 21.08.2013, právoplatným d¨ľa 21.08.2013, pre prečin sprenevery podľa § 213 odsek 1, odsek 2 písmeno a) Trestného zákona na podmienečný trest od¨ľatia slobody vo výmere 7 mesiacov s jeho odkladom na sk¨˛šobnú dobu v trvaní 1 rok do 21.08.2014. 

	Podľa § 215 odsek 2 písmeno a) Trestného poriadku „prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený“.

	V danom prípade ide o prečin krádeže podľa § 212 odsek 1 Trestného zákona, za ktorý Trestný zákon v osobitnej časti dovoľuje uložiť trest od¨ľatia slobody až na 2 roky, avšak ide o trestný čin menšej závažnosti, nakoľko podiel obvineného na jeho spáchaní nie je primárny (nebol hlavným páchateľom) a škoda spôsobená trestným činom bola okamžite uhradená vrátením odcudzených vecí. Vzhľadom na uvedené považujem trest uložený XXXXX vyššie označeným rozsudkom Okresného súdu XXXXX sp. zn. 4T/83/2013 za dostatočný a zákonný s poukazom na zásady ukladania trestov uvedené v Trestnom poriadku. 

	S poukazom na uvedené konštatujem, že obvinenému bol už uložený dostatočne vysoký trest  (vo výmere 7 mesiacov s podmienečným odkladom), a preto možno očakávať, že trest, ku ktorému môže predmetné trestné stíhanie viesť, je celkom bez významu popri treste už mu právoplatne uloženom. 

	Vzhľadom na vyššie uvedené bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Karin Martha Kolenčíková
prokurátorka